《酬外湖楼诗》
宋代·薛师董

小雨润蔬荚，凉风展梧影。
云连沙际白，天开数峰净。
湖楼百尺高，坐觉秋日永。
宽锄十亩园，余事一笑领。
荷枯水却清，桂晚霜未冷。
谁能悲寒螀，聊忻小蛙黾。
饱客新荳菹，驾我双舴艋。
放浪诚有道，居然惜俄顷。

作者简介：薛师董，字子舒，号敬亭，永嘉（今浙江温州）人，师石弟。据师石诗知师董曾为华亭船官，后游幕金陵，在金陵时与苏泂有唱和。今录诗十一首。